
	[bookmark: nev]SZILÁGYI-SÁNDOR ANDRÁS
andraska1456@gmail.com
geofizika
MSc, 3. félév
Eötvös Loránd Tudományegyetem
Természettudományi Kar
	
[bookmark: _GoBack]






Témavezető:
	Székely Balázs
egyetemi docens, ELTE TTK




A marsi Nirgal Vallis tektonikus fejlődésének vizsgálata

A Mars bolygó egyik legsajátosabb völgye a déli féltekén található, több mint 700 km hosszúságú Nirgal
Vallis. A heszperiaiban, azaz nagyjából 3000 – 3700 millió éve keletkezett egykori folyóvölgy területét
az idők során számos hatás formálta. Ezen tanulmány egyik célja az, hogy ezeket a hatásokat, feltárja és
elkülönítse. Ilyen hatás az erózióbázisául szolgáló Uzboi Vallis vízszintjének változása, a kőzetek lokális
tulajdonságai. Másik célja az általunk újonnan feltárt tektonikus folyamatok ismertetése. Mint
közismert, a Mars klímája drasztikus változásokon esett át a múltban, a folyékony víz jelenleg nem
stabil a felszínen. Az egykori folyóvölgyek formálódása azonban az aktív vizes időszakot követően
számos ok miatt tovább folytatódott, jelenleg is zajlik. A tektonikus folyamatok olyannyira átalakították
a meder morfológiáját, hogy jelenleg nem tudna lefolyni benne a víz, hanem kis szakaszokra
(medencékre) oszlik. A Marsra vonatkozó extraterresztriális okok is befolyással vannak erre, azaz
kisebb-nagyobb kráterek keletkezése szintén nyomot hagyott a topográfián.
A mindezek feltárására vonatkozó átfogó vizsgálatok esetén használatos MOLA és THEMIS nem
nyújtanak megfelelő adatforrást, ezért a völgy részletes elemzését a HiRISE-felvételek és a HiRISE
adatokból származó, e célból elkészített digitális domborzatmodellek felhasználásával végeztem el. 
A HiRISE DTM-ek lehetővé teszik a felszín néhány deciméteres felbontásban végzett vizsgálatát és
kiértékelését.
Létrehoztam a Nirgal Vallis tektonikus geomorfológiai struktúrák általi felosztását.
Mindezek mellett számos olyan kis skálájú morfológiai elemet fedeztünk fel, melyek azelőtt a MOLA
adatokon nem látszódtak.
Ezen eredmények arra engednek következtetni, hogy a Nirgal Vallis területét jelenleg nem becsülhető,
de vélhetően hosszabb ideig tektonikus hatások érték.



